Alien (Film)
Alien ass en US-amerikanesch-brittesche Film vum Ridley Scott aus dem Joer 1979 no enger Geschicht vum Dan O'Bannon a Ronald Shusett.

Ëm wat geet et am Film? 
Am Joer 2122 flitt d'Raumschëff Nostromo no engem laangen Openthalt am Weltall zeréck op d'Äerd. Ënnerwee fänkt den Equipage e Signal op, dat vun engem onbewunnte Planetoid kënnt. Si huelen un datt et e Noutruff ass. Um Planetoid fanne s'awer nëmmen en zerstéiert Raumschëff. Vun do schleefe si en onbekannt Wiese mat an hiert Raumschëff, dat sech um Kapp vun engem vun hinne festgekrallt huet. Séier mierke se datt dat e fatale Feeler war,…

Soss
De grousse Succès vum Film, eng Mëschung aus Horror- an Actionfilm, deen an engem Science-Fiction-Kader spillt, huet zu e puer Suitë gefouert. Verschidden Dekoren an och dat friemt Wiese goufe vum Hansruedi Giger entworf.

Alien ass deen éischten Actionfilm, an deem eng Fra d'Haaptroll spillt, an um Enn an engem Duell ëm Liewen an Doud dem Géigner géintiwwer steet. En huet der Sigourney Weaver hirer Carrière zum Erfolleg verhollef.

Kuckt och 
 Aliens (1986)
 Alien³ (1992)
 Alien: Resurrection (1997)

Um Spaweck 
 De Film op DVD Beaver
 De Film op Filmzentrale

US-amerikanesch Filmer‎
Brittesch Filmer‎
US-amerikanesch Science-Fictionfilmer‎
US-amerikanesch Horrorfilmer‎
Brittesch Science-Fictionfilmer‎
Brittesch Horrorfilmer‎
Filmer 1979
Filmer vum Ridley Scott